Тут ёсць вялікія патэнцыяльныя магчымасці не толькі ў засваенні зместу факультатыўных заняткаў, але і ў арганізацыі рознага роду педагагічных практык і педагагічных проб: правядзенне выхаваўчых мерапрыемстваў, урокаў у пачатковай школе, гульняў на перапынках, практыка ў школьным лагеры, валанцёрская дзейнасць і г.д. Вельмі важна даць магчымасць прымераць на сябе ролю педагога. Мы выдатна ведаем, што настаўнік найперш павінен любіць дзяцей. Нават калі нейкіх ведаў у яго і не хапае, ён давучыцца, бо будзе адчуваць такую неабходнасць.